«ajdvidv n ucar» d ijj n wammudv d amaynu
immarni d ghar tsekla Tamazight, ismun ca n tqessisin yura wezrawi arifi saoid
lbusklawi, iggin tizemmar nnes timeqqranin hima asenflul nnes ad izvar tifawt n
tudart.
Irur wezrawi nnegh deg ussegwas n 1970, di
dcar n imimunen id yusin di teqbict n Ayt tuzin, yeghra di tgherbazt n lmatvar
di Nadur, mammec isigha xef tghuri nnes di Fas, iyyar n tfelsafit, rux aqqet d
aselmad di tesdawit n Muhemmed amezwari di Wejda.
Ammud a wanitati, d amezwaru ghar wezrawi
yura s tutlayt n Tmazight, Saoid ttugha ixs ad issezwel adlis nnes s «tamurt n
yakuc» maca ghar umeggar ifarn as azwel n «ajdvidv n ucar».
Awar n (ajdvid) ikessi abarru i inumak
(rmoani) izemmar ad anegh yini tirelli, d dcar id anegh id itawyen izvewran,
tamurt, dcar…
Azrawi zeg wesmuni a n sin a n iwaren, axmi
yarzzu ad yezzvu tirelli, di tmurt yedjan d izvewran nnes atagh ad terqeh nigh
ad tslellec taderfit (tirelli) .
Zeg ijjen ughezvdvis nneghni, ifaren uzrawi
i wammud nnes, «ajdvidv» d «ucar» ntaf qqnen ghar yeyyar n ugama (nature) ra d
awraf n wudem n udlis d ict n twlaft n ijj n dcar, mani days ntaf (tuzzeyzewt,
iscra, azghar, idurar, drus n tudrin twasseysent xf idura», manaya iticc anegh d
ijjen uxarres d amezwaru, itejj anegh ad ntwara belli azrawi itoin issawar xef
ugama d izvwran nnes.
Awru d i ma ad nadjegh deg ugensu (daxer) n
udlis, ad naff belli tiqessisin a n saoid msebdvant xef sin, tinni i yura deg
issgusa imeggura (zi 2004 ar 2007), ticemt (majorité) nsent zzugar tent, yura
tent jar Wjda d Nadur.
Tinneghni yura tent di timidi wis 20, (jar
1991 d 1996), umi tugha yeqqar di Fas, tiqessisin n «asqar acemlal» d
tiqudvadvin xef tiqessisn n «umsucci».
Amawal isqeddec wezrawi yeccur s min iqqnen
ghar ugama, ddegg a n izrawyyen teqqnen ghar tinmel tarumantikit, amawal a ghars
twasit nnes tameqqrant, jar tiqessisin n Saoid lbusklawi amec i gha nhadva di
tqessist n «ujdvidv n ucar»
«a ajdvidv n ucar!
Tugha cek d reowin n usvemmidv
Di svmayem iggwaren.
Isecra n ujenna ttemrawan s rebput n
jennet…» (asbtvar wis 28)
Xminni ntmuttuy zi tqessist vghar tennidven,
ntaf orahar yura tent marra di tneddam, waxxa amenni daysent tifras n dcar, mani
yeyma, yesseodva temzvi nnes di tmedditin nnes, maca zeg ijjen ughezdvis
nneghni, azrawi izedgh it uxeyyeq d tfeqqeht ghar mani isyura, huma ad nades
ujar ghar tfeqqeht nni, ad as nghar taqessist «dcar inu»
«a dcar inu
Min ismmesklen dcar inu !
Min ismmesklen ijdvadv n dcar inu ?»
Asbtar wis 80
Amaru ittru xef waddad nnes, mani war iqqim
itaca akd rehmu n twiza d tumart n dcar nnes, ra d ijdvadv war qqimeb amen iten
ttugha :
«arrvzen wafriwen n yejdvadv n dcar inu
Fesyen wussan n ighayden n dcar inu
Muden s usennan izuray n dcar inu
Kulci iqettvesv, itwaqettvesv di dcar inu
Kulci ibbarcen, immeskel xef wul inu»
Asebtar wis 80
Azrawi mani imma irah ikessi Arrif, d refwah
nnes, iraqqen n Arrif, ghar sen ansa nsen ameqqran jar izran ifetter, mani id
gha idar redcur d tneddam di tqessist n «tamurt n yakuc» s ict tghara (style)
tecna :
« a idurar n ifarni !
Mani batvatva ttnanna tarenni ;
Reowin icettveh di roenasvar,
Tiniyba hettcent di reorvasi»
Asbtar wiss 33
Saoid issudem taqessist nnes s iseqsan, war
ghar yedji tamrarut (réponse), s tmukrisin yuyren tt, mahned ad yarwer zi
rfpamet n tmsrayin imxumbren, mani tiqsessisin n lbusklawi ddakwarent d
tisarrawin nnedyent imeghrayen deg uyermam n uweddvar n tmukrisin nnes :
«a atarras!
Ma cekk d cekk?
Ma cekk d win?»
Asebtar wis 37
Rxezrat a tafelsafit, ghar s amcan nnes,
ittxes zzays wezrawi ad issars timukrisin, ad isrur axarrvesv, ad ismarrvet
umeghray, ad as yarbu amnus, di tqessisin nni s yiman nnesn deg usbtar wis 36 ad
as nghar manaya
«ma d tidet
Ad iffu rhar tiwecca?
Ma d tidet
Ad iffu tiwecca?»
Tayri tezdegh buhber wezrawi, ishessa akids
tmudjugh jar wadvuf d yexsan nnes, maca xminni ttiri tanyebut nnes war ttir
arendad nnes, yarezzu xafs itettar ad as tewc afus nnes, am di tqessist n «wc
ayi d fus nnem»
«wc ayi d fus nnem, a titrit n refjar !
Ad npwa ighezran, ad ngeooed idurar»
Asebtar 69
Xminni itiri tggwej xafs tenni ittxes,
itejjat ad izzvuyet rxezrat nnes, manaya ad as gha nghar di tqessist n «zzydegh
cem» asbetar wis 48
«zzuytegh rexzrat nnem, s tittvawin nni n
ssar
«zzuytegh tiwalin nni, tadsa cwayt ujar»
Maca tayri lebda ghars wudem amarzvag,
tabeybut war tiri ttvaf i wenni ittxesn, ameggaru ya itteg tarezzut nnes, atagh
ad tyaf, ad ghars tedwer tumart nni, ad yaca akd ughezdis nnes yecnan zi tmexsa,
axmi di tqessist n «dwl d ghari dwl d»
«arezzugh xafm di tarezzut
Sseqsigh xafm iseqsan
Ma war d am tifegh tanfust»
Asbtar 55
Tarezzut itiri ghars umeggaru, maca ttili d
ict, taggara (la fin) ghar wezrawi nnegh nethadva days attvasv n tetrajidit
xminni itiri wezrawi itwara timexsa nnes, maca war ghars tizemmar ad ghars
isvwizzvedv, ad as nghar taqessist a deg usebtar 54
«mammec gha ggegh ad zvwigh ighzar nnem
wehdi ?
Aysum iwdva xef ifassen ahemmul nnem itawi»
Asbtar 54
Tetrajidit iftel wezrawi nnegh, tidet
tghettver ifadden tsemketta anegh s tenfas n itwassnen deg umadval nethadva
amyey n isli d tselit, ttic d zzays tmajut n tenfust n rbaz n arrif (xzar Andich
idir, aghemmis n Tawiza, uttvun 147, juillet 2009)
Xminni tayri tyura s tayri s unuri, ad as
nghar di tqessist n «arzfegh d ghar umdel nnem»
«xarrvsegh
Xarrvsvegh ad ghzegh,
Xarrvsvegh ad ghzegh amdvel inu tama nnem
Ad mtegh ura d nnec huma ad ddaregh akidem
Huma ad ddaregh akidem …»
Asbtar wis 68
Azrawi aked uyenni yarezzu ad issiwedv
iraghan, nigh tibrati nnes minzi mkur azrawi d tghawsa nnes, saoid netta zeg
izraweyen ghar yedja abarru n tebratin am axmi itxes ad issigh fus nes i ifassen
n imeodvar ammu ntaf di tqessist n «amodvur»
«a ameodur n tfuct ighelyen
Tudart nnec d ajdvidv war ittvawen
D tabrat iqqarsen»
Asbtar wis 43
Mammec itbedda ura akd timgharin
«sijj d ad tzvard azmez mammec ismsekel
tafart
Ssij d ad tghard , tirelli d azyen zi tudart
Ssij d ict n twala d tadbirt, ict twala d
tamghart»
Asbtar wis 75
Ura d tabrat n imezwura, yarezzu ad
tissviwedv i wmeghray mahned amezruy nnegh ad as arren taynit, ad as oawden tira
zeg umaynu, ad farnen zeg ixarriqen i days amec i gha nghar di tqessist n
«tabrat imezwura»
« tabrat imezwura a lallas n tebratin !!
Cemm d reowin n unebdu d roenasvar n taliwin
!
Cemm d tiggezt yarcmen di taynirt n
tmazighin !»
Asbtar wis 53
Azrawi zeg wammmud nnes amaynu, yiwid akids
riqqi ntaca akids s tazvyudvi n tutlayt, nettvaw aked ufarg n ijdvadv nnes,
ntmetta akids, itejj anegh d ad nerqeh d aghemmuy, s uya nessitim zi saoid
lbusklawi ad angh isqas zi twarat ghar tenneghni s tqessisin nnes timaynutin,
minzi saoid xminni itari, war yedji itari zi teghmart nni wa waryaz izzuyten
dcar nnes wapa, maca iatri zeg utarras nni afaylasuf itejjan tutlyat tamazight
amecnaw ijjen warcti ni i zi izemmar ad zzays igg min ixes.
*(tabridt n tighuri timazighin, Wejda)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn nno_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mos_Latn kab_Latn kab_Latn kab_Latn kab_Latn jav_Latn srd_Latn kab_Latn kab_Latn kab_Latn kab_Latn mri_Latn kab_Latn kab_Latn jav_Latn kab_Latn kab_Latn swh_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn scn_Latn nno_Latn min_Latn hau_Latn kab_Latn kab_Latn kab_Latn kab_Latn gla_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn isl_Latn kab_Latn jav_Latn kab_Latn kab_Latn kab_Latn kab_Latn kab_Latn kab_Latn kab_Latn scn_Latn kab_Latn taq_Latn hau_Latn kab_Latn kab_Latn kab_Latn kab_Latn vec_Latn azj_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn lmo_Latn lmo_Latn kab_Latn kab_Latn mlt_Latn jav_Latn kab_Latn kab_Latn kab_Latn kab_Latn kab_Latn kab_Latn kab_Latn jav_Latn kab_Latn kab_Latn hau_Latn kab_Latn kab_Latn afr_Latn jav_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn jav_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn